
Parlamentul  României

Camera  Deputaţilor

Comisia pentru industrii si servicii





                 Bucureşti, 28.03.2007








                    Nr.23/75/2007
AVIZ

asupra propunerii legislative pentru modificarea art.7 alin.(9) din Legea nr.50/1991 privind autorizarea executării lucrărilor de construcţii



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu propunerea legislativă pentru modificarea art.7 alin.(9) din legea nr.50/1991 privind autorizarea executării lucrărilor de construcţii, transmisă cu adresa nr. P.l.x 158 din 19 martie 2007, înregistrat sub nr.23/75 din 20 martie 2007.


Propunerea legislativă a fost avizată favorabil de Consiliul Legislativ cu nr.1336 din 7 octombrie 2006 cu observaţii şi propuneri care nu au fost incluse în textul propunerii.



Guvernul României, cu actul nr.3264 din 26 octombrie 2006, a comunicat că nu susţine adoptarea propunerii legislative, întrucât o prevedere similară se regăseşte în cuprinsul legii.



Propunerea legislativă a fost respinsă de Senat în şedinţa din 14 martie 2007.



Examinarea propunerii legislative a avut loc în şedinţa comisiei din data de 28 martie 2007. 


La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.


În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative.



În raport de obiectul şi conţinutul său, propunerea legislativă face parte din categoria legilor organice.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

PREŞEDINTE,
Iulian Iancu
Consilier parlamentar, Daniel Bădina

Expert parlamentar, Isabela Robe

